alexandrainst/scandi-wiki huggingface dataset:
Aragónoffensiven

Aragónoffensiven var en vellykket offensiv våren 1938 av de nasjonalistiske styrkene i den spanske borgerkrig. Offensiven kom som en oppfølging av seieren i slaget om Teruel, og hadde til hensikt å dele det området som ble kontrollert av republikken i to ved å ta seg videre til Catalonia og middelhavskysten.

Offensiven endte i katastrofe for Den andre spanske republikk, da de nasjonalistiske styrkene slo ut de republikanske styrkene i området og sikret seg under offensiven kontroll over Aragón og deler av Catalonia og deler av kystområdene. Karlistiske styrker tok seg fram til Middelhavet 17. april, og dette medførte at de republikanske styrkene sør for denne delingen ble avskåret fra (de få) militære forsyningene som republikkens styrker fikk via Frankrike over Pyreneene. Slik kunne det øvrige av republikken kun få forsyninger sjøveien, og dette var svært sårbart og viste seg utilstrekkelig.

Etter dette nederlaget søkte den republikanske regjeringen i mai å få til en fredsavtale med Francisco Franco, men han forlangte fullstendig kapitulasjon, og krigen fortsatte. Til tross for at frontavsnittet lå helt åpent, valgte nasjonalistene å ikke gå mot Barcelona og innta hele Catalonia, men gikk i stedet langs kysten i retning av Valencia. Her ble de stoppet etter harde kamper langs byens forsvarslinje, kalt XYZ-linjen.

Senere på sommeren gikk da republikkens stryker til den siste motoffensiven, kalt slaget ved Ebro, som imidlertid endte med nederlag, og borgerkrigen gikk etter dette mot slutten.

Litteratur
 Beevor, Antony. The Battle for Spain. The Spanish Civil War 1936-1939. Penguin Books. London. 2006

Slag under den spanske borgerkrig
Aragón
Konflikter i 1938
Tettigometridae

Tettigometra

Maursikader (Tettigometridae) er en familie av sikader, og en del av gruppen Fulgoromorpha. Gruppen har en uvanlig utbredelse i og med at et flertall av de kjente artene lever i Europa.

Utseende 
Artene i slekten Tettigometra ligner ikke særlig på andre Fulgoromorpha, men mer på dvergsikader (Cicadellidae) eller skumsikader (Aphrophoridae). Kroppen er mer eller mindre spoleformet, hodet kan være kort og bredt, eller pannen langt uttrukket. Antennene er lengre enn hodet, et uvanlig trekk hos sikader, og ganske tynne. Det finnes to punktøyne (ocelli) som sitter bak fasettøynene. Kroppen og vingene er kraftig og grovt punktert. Føttene er tre-leddete.

Levevis 
Tettigometridae er knyttet til maur og nymfene til de fleste artene lever i maurtuer. De skiller ut honnibgdugg som maurene liker og blir derfor vernet. Tettigometridae er blant de få sikadene som forekommer i ørkener. De voksne insektene kan ikke hoppe, men flyr bra.

Utbredelse 
Gruppen mangler i Australia. Fra Europa er det kjent 45 arter, alle i slekten Tettigometra. Bare én art, Tettigometra leucophaea, er funnet i Norge.

Systematisk inndeling 

 Nebbmunner (Hemiptera)
 underorden Plantesugere (Homoptera) (parafyletisk)
 gruppe Sikader (Auchenorrhyncha)
 delgruppe Fulgoromorpha 
 familien Maursikader, Tettigometridae
 underfamilien Egropinae Baker, 1924
 Apohilda juno (Linnavuori, 1973)
 slekten Egropa Melichar
 slekten Hilda Kirkaldy
 Hildadina marina Bourgoin, 1986
 Megahilda rhodesiana Fennah, 1959
 slekten Mesegropa Baker
 Mesohilda balteata (Distant, 1907)
 slekten Nototettigometra Muir
 Parahilda capeneri Knight, 1964
 underfamilien Megaloplastinxinae
 Euphyonartex phyllostoma Schmidt, 1912
 slekten Histriogonis
 slekten Megaloplastinx Schmidt
 slekten Micrometrina
 slekten Nautometrina
 slekten Raatzbrockmannia Schmidt – to arter
 slekten Tembandumba Distant
 unbderfamilien Phalixinae – bare én art
 Phalix titan Fennah – Øst-Afrika
 underfamilien Tettigometrinae
 slekten Tettigometra Latreille, 1804 – 45 arter i Europa. I Norge:
 Tettigometra leucophaea (Preyssler, 1792)
 usikker underfamilie
 Cyranometra inexspectata Bourgoin, 1987
 Plesiometra labefacta Bourgoin, 1986 – Angola

Eksterne lenker 
 
 FLOW – Fulgoromorpha Lists On the Web
 Norsk Entomologisk forening – for deg som vil lære mer om insekter.
 Fauna Europaea, utbredelsesdatabase over europeiske dyr
 Bilde av Tettigometra sp.
 Bilde av Tettigometra macrocephala

Sikader
Nobutaka Taguchi

Nobutaka Taguchi (田口信教 Taguchi Nobutaka, født 18. juni 1951 i Saijō, Ehime) er en japansk tidligere svømmer. Han deltok i sommer-OL i 1972 i München, hvor han tok gull på 100 m brystsvømming. Han tok også bronsemedalje på 200 m brystsvømming, i det samme mesterskapet. Taguchi har også to bronsemedaljer fra de samme øvelsene i langbane-VM 1973 i Beograd.

Referanser

Eksterne lenker 
 

Japanske svømmere
Olympiske mestere for Japan
Olympiske bronsemedaljevinnere for Japan
VM-sølvmedaljevinnere i svømmesport
VM-bronsemedaljevinnere i svømmesport
Deltakere for Japan under Sommer-OL 1968
Svømmere under Sommer-OL 1968
Medaljevinnere under Sommer-OL 1972
Deltakere for Japan under Sommer-OL 1972
Svømmere under Sommer-OL 1972
Deltakere for Japan under Sommer-OL 1976
Svømmere under Sommer-OL 1976
Personer fra prefekturet Ehime
Olympiske medaljevinnere i svømming
Deltakere for Japan under VM i svømmesport 1973
Deltakere for Japan under VM i svømmesport 1975
John Hencken

John Frederick Hencken (født 18. mai 1954 i Culver City, California) er en amerikansk tidligere svømmer. Han tok gullmedalje på 200 m brystsvømming og bronsemedalje på 100 m brystsvømming under sommer-OL i 1972 i München. Under sommer-OL i 1976, i Montréal, tok han gull på 100 m brystsvømming og 4x100 m medley stafett, samt sølvmedalje på 200 m brystsvømming. Hencken har i tillegg to gullmedaljer og en sølvmedalje fra langbane-VM i 1973 i Beograd.

Eksterne lenker 
 

Svømmere fra USA
Olympiske mestere for USA
Olympiske sølvmedaljevinnere for USA
Olympiske bronsemedaljevinnere for USA
Verdensmestere i svømmesport for USA
VM-sølvmedaljevinnere i svømmesport for USA
Medaljevinnere under Sommer-OL 1972
Deltakere for USA under Sommer-OL 1972
Svømmere under Sommer-OL 1972
Medaljevinnere under Sommer-OL 1976
Deltakere for USA under Sommer-OL 1976
Svømmere under Sommer-OL 1976
Tidligere verdensrekordholdere i svømming
Personer fra Culver City
Fødsler i 1954
Olympiske medaljevinnere i svømming
Deltakere for USA under VM i svømmesport 1973
Frederik Deburghgraeve

Frédérik «Fred» Edouard Robert Deburghgraeve (født 1. juni 1973 i Roeselare, Vest-Flandern) er en belgisk tidligere svømmer, som under sommer-OL i 1996 i Atlanta vant gullmedalje på 100 m brystsvømming. Han har også en gullmedalje fra langbane-VM i 1998 i Perth, og en bronsemedalje fra langbane-VM i 1994 i Roma. I tillegg har han en gullmedalje på 100 m brystsvømming og en bronsemedalje på 200 m brystsvømming fra langbane-EM i Wien i 1995.

Eksterne lenker 
 

Belgiske svømmere
Olympiske mestere for Belgia
Verdensmestere i svømmesport
Europamestere i svømmesport
Deltakere for Belgia under Sommer-OL 1992
Svømmere under Sommer-OL 1992
Medaljevinnere under Sommer-OL 1996
Deltakere for Belgia under Sommer-OL 1996
Svømmere under Sommer-OL 1996
Personer fra Roeselare
Fødsler i 1973
Deltakere for Belgia under EM i svømmesport 1995
Olympiske medaljevinnere i svømming
Imane Merga

Imane Merga Jida, også kjent under navnet Imana Marga Jidha<ref>[http://www.iaaf.org/mm/Document/Athletes/Athletes/05/10/95/20090710050929_httppostedfile_Rome_Men_11771.pdf Golden Gala 2009 – Biographical Summaries Men – ]</ref> (født 15. oktober 1988 i Tulu Bolo) er en etiopisk langdistanseløper. 

Han ble nummer tre på 10 000 meter i det afrikanske juniormesterskapet i 2007. 

I 2008 kom han på syvendeplass i juniorklassen under VM i terrengløp i Edinburgh. 

På årets siste dag vant han 10 000 meter i det portugisiske nyttårsløpet i Amadora. Her slo han bl.a. Sergei Ivanov og Youssef El Kalay. 

I 2009 vant han noe uventet IAAF Cross Country Permit i Antrim, et løp over 9.572 meter. Favotitten, Boniface Kiprop, mistet den ene skoen i den fjerde av fem runder. Han vant også løpet Lille Metropole i juni, foran landsmannen Tilahun Regassa. Knappe to uker senere, 10. juli, kom han på sjetteplass på 5 000 meter under Golden League-stevnet Golden Gala'' i Roma.

Under VM i friidrett 2009 kom han på fjerdeplass på 10 000 meter. Han satte personlig rekord med tiden 27.15,94. Hans tidligere rekord var på 27.33,53, satt i 2008.

Personlige rekorder 
 5 000 meter – 12.59,75 (2009)
 10 000 meter – 27.15,94 (2009)

Referanser

Eksterne lenker 
 

Personer fra Oromiya
Etiopiske langdistanseløpere
Diamond League-vinnere
Verdensmestere i terrengløp
Deltakere for Etiopia under VM i friidrett 2011
Deltakere for Etiopia under VM i friidrett 2015
Bernard Kipyego

Bernard Kiprop Kipyego (født 16. juli 1986 i distriktet Keiyo) er en kenyansk langdistanseløper.

Ved VM i terrengløp 2007 vant han bronse i seniorklassen, og det kenyanske laget som han deltok på vant gull i lagkonkurransen. I VM i terrengløp 2008 kom han på 10.-plass individuelt, men vant igjen gull i lagkonkurransen. 

Han vant Berlin halvmaraton 2009 med tiden 59.34. Dette var hans debut på halvmaraton.

Han deltok i VM i friidrett 2009, der han kom på femteplass på 10 000 meter.

Personlige rekorder 
 3000 meter – 7.50,57 min (2006)
 5000 meter – 13.09,96 min (2005)
 10000 meter – 26.59,61 min (2007)

Referanser

Eksterne lenker 
 

Kenyanske langdistanseløpere
Fødsler i 1986
Personer fra Elgeyo-Marakwet County i Kenya
Ivan Rebroff

Ivan Rebroff, egentlig Hans-Rolf Rippert (født 31. juli 1931 i Berlin-Spandau, død 27. februar 2008 i Frankfurt am Main) var en tysk sanger med en ekstraordinær stemme som favnet fire og en halv oktaver. Etter eget utsagn var han av russisk opprinnelse, men det er ikke bekreftet.

Rebroff betegnet seg selv som internasjonal, en "forbindelse mellom øst og vest" og bodde på øya Skopelos i Hellas. Han giftet seg aldri og var mot slutten av sitt liv gresk statsborger.

Han var berømt for å synge russiske folkeviser, men sang også operaer, lett klassisk musikk og folkeviser fra mange andre land. Han holdt mer enn 6000 konserter i sin karriere, inkludert to år fra 1968 av som Tevje i Spelemann på taket i Théâtre Marigny i Paris.

Ifølge IMDb var han 196 cm høy.

Pseudonym 
Navnet Rebroff stammer fra russisk ребро (rebro) som er oversettelsen til tysk Rippe. Ivan er russisk for Hans. Tilpasset sitt pseudonym bar han et stort skjegg og dessuten ofte en russisk pelslue og tilsvarende folkedrakt. Sammen med en liten aksent ble han sett på som en man tenkte seg som en ekte russer. Slik skapte han sitt image i show-business.

Referanser

Eksterne lenker 
 
 
 

Tyske sangere
Personer fra Berlin
Wernersholm

Wernersholm er et tidligere lyststed som ligger i Wernersholmvegen 20 på Hop i Fana bydel, Bergen. Werner Hosewinckel Christie kjøpte stedet i 1784 og anlå lystgården Wernersholm. Christie rev de opprinnelige gårdsbygningene på Hop og han fikk laget en kanal fra Hopsvannet slik at Wernersholm ble liggende på en kunstig holme. Christie døde barnløs og anlegget ble i 1829 solgt til kjøpmannen Michael Krohn. Krohn rev hovedbygningen som var i dårlig stand og oppførte en ny som er bevart. Nåværende hovedbygning skal være tegnet av ingeniøroffiser Frantz Henrik d’Aubert (1797–1842) rundt 1830. Trepanelbygningen i empirestil preges av en tempelgavl båret av søyler. Bygningen ble ombygget i 1898, trolig av arkitekt Schak Bull, og i 1913-14 av arkitekt Ingolf Danielsen.

Bjørnstjerne Bjørnson besøkte stedet et par måneder sommeren 1859 og skrev der teksten til «Ja, vi elsker». Eieren Georg Dankert Krohn var en venn av Bjørnson. Bjørnson fullførte Arne mens han var der, og begynte på En glad gutt og På Guds veie.

Fabrikkeier Jørgen Petersen overtok Wernersholm i 1879 og den var i slekten til 1989.

Den åttekantede «papirkirken» 
Mest kjent ble stedet for kirken Christie fikk oppført her. Han tegnet både våningshus og en åttekantede kirke med 13 meter i tverrmål og plass til rundt 800 personer, og bygget ruvet i landskapet slik det fremgår av prospektbilder blant annet laget JFL Dreier. Byggematerialet var også hans egen oppskrift. Kirken fikk vegger av rydningsstein uten kalk, men var trukket både utvendig og innvendig av en slags pappmasjé av gammelt papir vætet i vitriolvann, og tilsatt kalk blandet med myse og eggehvite, med dekorasjoner av samme materiale. Det sirkelrunde interiøret hadde en kjerne av tre og var kledd med leire, utenpå dekket med et tykt lag av pappmasjéen som var formet til korintiske søyler. Noe av treverket stammet fra kapellet på St. Jakobs kirkegård (Markekirkegården ved Stadsporten), Biskop Jacob Neumann omtalte kirken som et nydelig lite kapell som vitnet om Christies gode smak. Lyder Sagen beskrev kirken som et Pantheon i miniatyr.

Michael Krohn rev kirken rundt 1830 etter at han overtok fordi den var i dårlig stand.

I 1937 omtalte amerikanske aviser denne papirkirken, og Bergen kommune fikk forespørsel fra en person i Kansas City om en kirke «in your city, built entirely of paper, made water-proof by the application of lime, curdled milk, and white of egg...It sounds to me like a newspaper story». Tydeligvis var kirken på Wernersholm gått helt i glemmeboken i 1937, for kommunens svarbrev var benektende, og fortsatte: «En sådan kirke finnes såvidt man vet, heller ikke noget annet sted her i landet.»

Referanser

Eksterne lenker
 Bergen byleksikon på nett, om Wernersholm

Lyststeder i Bergen
Kulturminner i Bergen
Bergens historie
Fana
Ingolf Danielsen
Jehue Gordon

Jehue Gordon (født 15. desember 1991) er en friidrettsutøver fra Trinidad og Tobago.

Han deltok på det trinidadiske laget som fikk sølv på 4 x 400 meter i de Panamerikanske leker for junior i 2009.

Under VM i friidrett 2009 kom han på 4.-plass på 400 meter hekk. Her satte han ny personlig rekord på 48,26.

Referanser

Eksterne lenker 
 

Trinidadiske hekkeløpere
Verdensmestere i friidrett
Deltakere for Trinidad og Tobago under Sommer-OL 2012
Friidrettsutøvere under Sommer-OL 2012
Deltakere for Trinidad og Tobago under Sommer-OL 2016
Friidrettsutøvere under Sommer-OL 2016
Deltakere for Trinidad og Tobago under VM i friidrett 2013
Deltakere for Trinidad og Tobago under VM i friidrett 2015
Personer fra Port of Spain
Gullmedaljevinnere for Trinidad og Tobago under de panamerikanske leker
Gullmedaljevinnere i friidrett under de panamerikanske leker
Odd Starheim

Odd Kjell Starheim (født 14. juni 1916 i Lista, død 1. mars 1943) var en norsk offiser (kaptein) som var med i Kompani Linge under andre verdenskrig. Starheim var utdanna styrmann.

Han forlot Norge om bord på snekka MK «Viking» som gikk ut ifra Rauna i Farsund den 11. august 1940 og ankom Aberdeen i Storbritannia den 17. august. Han slutta seg til Special Operations Executive og Kompani Linge. Starheim var tre turer tilbake til Norge og organiserte etterretningsvirksomhet på Sørlandet, første gang i Operasjon Cheese med blant annet en radiostasjon drevet av Gunvald Tomstad. Han blei arrestert av tyske styrker i Oslo, men klarte å rømme.

Han var sjef for gruppa som 15. mars 1942 kapra kystruteskipet DS «Galtesund» og førte det til Aberdeen. Som retrett fra den mislykka Operasjon Carhampton ville man vinteren 1943 igjen kapre et kystruteskip og ta dette over til England. Kapringa av kystruteskip DS «Tromøsund» gikk galt. På vei over Nordsjøen 1. mars 1943 ble skipet bombet i senk av tyske fly og alle om bord omkom. Starheims kropp dreiv i land i Tjörn i Bohuslän i Sverige. Han er gravlagt i Lista.

Utmerkelser 
Starheim er hedra med Krigskorset med sverd, St. Olavsmedaljen med eikegrein, Krigsmedaljen, Deltakermedaljen med rosett, Haakon VIIs 70-årsmedalje og den britiske Distinguished Service Order.

Referanser

Kilder 
 Våre falne 1939–1945; utgitt av Den norske stat 1949–51
 Artikkel om Arendals Dampskibsselskab av Dag Bakka jr. i «Skipet» 1.2000
 E. O. Hauge: Mannen som stjal Galtesund, 1955
 Birger Dannevig: Arendalsregionens krigshistorie. Arendalsregionen og dens handelsflåte 1939–1945, 1985, ISBN 8299131308
 Erling Jensen, Ragnar Ulstein: Kompani Linge, 1948, ISBN 9788205377578

Eksterne lenker 
 Norsk biografisk leksikon om Odd Kjeld Starheim

Norske offiserer
Personer fra englandsfarten 1940–1945
Medlemmer av Kompani Linge
Krigskorset
St. Olavsmedaljen med ekegren
Distinguished Service Order
Personer fra Farsund kommune
Norsk militærpersonell drept under andre verdenskrig
Nordmenn fra andre verdenskrig
Marcinelle

Marcinelle er en vallonsk by i den belgiske provinsen 
Hainaut. Fram til 1977 utgjorde byen en egen kommune, men har deretter vært en del av kommunen Charleroi.

Marcinelle var stedet der seriemorderen Marc Dutroux bodde fram til han ble arrestert.

Forlaget Dupuis ligger i Marcinelle. Mange fransk-belgiske tegneserieskapere har holdt til i Marcinelle og byen har gitt navn til den kjente Marcinelle-skolen innen tegneserienes verden. 

Byer i Belgia
Sollerøya

(Store) Sollerøya er en innlandsøy beliggende i innsjøen Femunden i Engerdal kommune i Innlandet. 
Arealet er på ca. 2,25 km² og høyeste punkt er 716 moh., hvilket er 54 m over vannspeilet i Femunden. Det er den største øyen i Femunden, og er ubebodd. Den brukes blant annet til fuglehundtrening av Femund Jakt og fuglehundskole, som holder til i Sømådalen. Den inngår i Rendalen Nordre Statsallmenning

Øyer i Innlandet
Engerdals geografi
Innlandsøyer i Norge
Axel Sømme

Axel Christian Zetlitz Sømme (født 19. april 1899 i Stavanger, død 14. juli 1991 i Bergen) var en norsk samfunnsforsker og professor i økonomisk geografi.

Sømme tok examen artium ved Kongsgaard skole i Stavanger i 1917 og ble cand.philol. i historie fra Universitetet i Oslo 1924. Han underviste ved Oslo handelsgymnasium 1925-32 og ble med i Mot Dag, og deretter i Arbeiderpartiet.

Han studerte økonomisk geografi, med studieturer til Paris som resulterte i en dr.grad i 1931. Senere var han professor i faget ved Norges Handelshøyskole 1948-1969.

Sømme var nevø av kunstneren Jacob Sømme og tremenning til kvinnesaksforkjemper Anna Caspari Agerholt.

Betydning for norsk økonomi
Sammen med Ole Colbjørnsen, kjent under kallenavnet Ola Tiltak, utarbeidet Sømme i 1933 Norges første treårsplan.    Den fikk stor betydning for norsk økonomisk planlegging, og lanserte for alvor teorien om at staten og det offentlige bør være aktive og bruke penger i stedet for å spare i krisetider. Slik oppstod den første moderne norske motkonjunkturpolitikken.

Utgivelser 
 La Lorraine métallurgique ( Editions Berger Levrault, Paris, 1930).  Doktoravhandling.
 Verdensøkonomiens pulsårer (Aschehoug, 1931).
 Skogen i Norge (1932)
 Jordbruket i Norge (Det norske Arbeiderpartis forlag, 1933)
 En norsk 3-årsplan (1933).  Med Ole Colbjørnsen.
 Jæren, Egersund og Sørlandsbanen. En trafikk-geografisk undersøkelse (1936)
 Atlas for folkeskolen (1946).  Illustrert av Gunnar Scott-Ruud
 Jordbrukets geografi i Norge (1949).
 A geography of Norden (1969)

Premier 
 Medlem av Det Norske Videnskaps-Akademi 1951 
 Medlem av Selskapet til Vitenskapenes Fremme
 Prix Gallois fra Société de Géographie Paris 1957

Referanser 

Professorer ved Norges Handelshøyskole
Norske geografer
Norske samfunnsvitere
Norske samfunnsøkonomer
Medlemmer av Mot Dag
Personer fra Stavanger kommune
Fødsler i 1899
Dødsfall i 1991
Hardanger Folkemuseum

Hardanger Folkemuseum er et museum som ligger på Utne, ytterst på Folgefonnhalvøya. Det ble grunnlagt i 1911.

Museet har temautstillinger rundt Hardangers kultur og historie, og dessuten skiftende kunstutstillinger.

Noe av det museet viser fram, er en gjenskaping av et klyngetun fra tiden før 1800-tallet, en gammeldags frukthage, et gammelt skolehus fra Djønno, en samling av bunader, hardingfeler, naust og en landhandel. Det er Hardanger Folkemuseum som eier friluftsmuseet Skredhaugen utenfor Lofthus, og museet samarbeider med Agatunet. 

Museet har åpent hele året.

Referanser

Litteratur

Eksterne lenker 
 

Kultur i Ullensvang
Museer i Vestland
Museer etablert i 1911
1911 i Norge
Klarspråksprisen

Klarspråksprisen er en belønning for godt og klart språk i den norske statsforvaltningen. Den går til et statsorgan som har arbeidet for klarspråk og gjennomført konkrete tiltak for å forbedre den skriftlige kommunikasjonen med innbyggerne. Det statsorganet som får prisen, har utarbeidet tekster med et klart og mottakerrettet språk. Det er særlig viktig at informasjon om rettigheter, plikter og muligheter er beskrevet på en lettfattelig måte. Språkinnsatsen skal gjelde både bokmål og nynorsk.

Prisvinneren får en glasskulptur designet av Maud Gjeruldsen Bugge, designsjef og kunstnerisk leder ved Hadeland Glassverk. Oppdraget hun fikk fra prosjektet «Klart språk i staten», var å utforme en pris der både utforming og materiale symboliserer klar og god kommunikasjon.

Klarspråksprisen 2009 
Klarspråksprisen 2009 gikk til Statens lånekasse for utdanning. I juryens begrunnelse heter det at  Juryen berømmer Lånekassen for det systematiske arbeidet med å forbedre språket i alt fra brev, brosjyrer og skjema til nettkommunikasjon. Den er også imponert over måten Lånekassen har involvert brukerne sine i klarspråk på. 

I juryen satt Kjell Lars Berge, professor i tekstvitenskap ved UiO, Gunn Ovesen, administrerende direktør i Innovasjon Norge, Ola Breivega, filolog og språkkonsulent, og Ragnfrid Trohaug, forlagsredaktør i Det Norske Samlaget og forfatter.

Prisvinnere 
2009: Statens lånekasse for utdanning
2010: Utlendingsdirektoratet
2011: Statens pensjonskasse
2012: Statens vegvesen
2013: Barne-, likestillings- og inkluderingsdepartementet
2014: Statens innkrevingssentral
2015: Lotteri- og stiftelsestilsynet
2016: Skattedirektoratet
2017: Utdanningsdirektoratet
2018: Utlendingsnemnda
 2020: Arbeidstilsynet

Referanser

Eksterne lenker 
Klarspråkprisene. Språkrådet

Språkpriser
Utmerkelser etablert i 2009
Yusuf Saad Kamel

Yusuf Saad Kamel, arabisk: يوسف سعد كامل (født 29. mars 1983 som Gregory Konchellah i Narok i Kenya) er en friidrettsutøver som representerer Bahrain i mellomdistanseløp. Kamal er sønn til den tidigere verdensmesteren på 800 meter Billy Konchellah.

Kamel deltok ved Sommer-OL 2004, men ble slått ut allerede i forsøket. Hans store gjennombrudd kom ved World Athletics Final samme år i Monaco, der han vant gull på 800 meter. Ved VM mislyktes han både i 2005 i Helsingfors og i 2007 i Osaka i å ta seg videre til finalen. I 2007 vant han gull ved World Athletics Final i Stuttgart. Ved innendørs-VM i Valencia 2008 vant han bronse.

Han deltok ved OL 2008 i Beijing, der han endte på femteplass på 800 meter. Bedre gikk det under VM 2009 i Berlin, der han noe overraskende vant gull på 1.500 meter, på tiden 3.35,93.

Personlige rekorder 
 800 meter – 1.42,79
 1.500 meter – 3.31,56

Referanser

Eksterne lenker 
 

Bahrainske mellomdistanseløpere
Verdensmestere i friidrett
Deltakere for Bahrain under Sommer-OL 2008
Friidrettsutøvere under Sommer-OL 2008
Deltakere for Bahrain under Sommer-OL 2004
Friidrettsutøvere under Sommer-OL 2004
Personer fra Narok County i Kenya
Fødsler i 1983
Deltakere for Bahrain under VM i friidrett innendørs 2008
Fjellseterløpet

Fjellseterløpet er et motbakkeløp i Trondheim som arrangeres av NTNUI-Friidrett.

Under navnet Fjellseterløpet ble løpet første gang arrangert i 1987, men da som en videreføring av det uformelle «Sigmonds Staup», som var blitt arrangert flere år av studentene ved NTNU. I de første arrangørårene var startstedet ved Marienborg. Etter at Stavnebrua ble utvidet ble startstedet i 1996 flyttet til Lerkendal, på østsida av Nidelva. I dagens trasé (per 24.04.19) er løyperekordene satt av henholdsvis Anne Nevin på 34:18.0 (2016) og Thomas Fremo på 29:34.0 (2019). 

Fjellseterløpet inngår som en del av trippelen «Råkallen», som også består av orienteringsløpet Hu&Hei og skirennet Marka Rundt.

Løypa starter på Lerkendal stadion på 34 meters høyde, og har målgang på 436 meter ved Skistua som ligger ved foten av fjellet Gråkallen. Løypa er 8 km lang.

Vinnere

Eksterne lenker 
Hjemmeside Fjellseterløpet
NTNUI-Friidretts hjemmeside

Motbakkeløp i Norge
Sport i Trondheim
Sportsarrangementer i Trøndelag
NTNUI
Repeterende arrangementer etablert i 1987
Bymarka